Diari Oficial de la Generalitat Valenciana


Sumari del DOGV 7810, del 21-06-2016 (2016/4665)

RESOLUCIÓ de 16 de juny de 2016, de la Direcció General de Centres i Personal Docent, per la qual s'arreplega el catàleg d'unitats, les creacions, supressions i modificacions de llocs de treball docents i es publica la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/4665


Data del document
:   16-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 16 de juny de 2016, de la Direcció General de Centres i Personal Docent, per la qual s'arreplega el catàleg d'unitats, les creacions, supressions i modificacions de llocs de treball docents i es publica la plantilla orgànica del cos de mestres dels centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat. [2016/4665]  
Mitjançant Resolució de data 5 de maig de 2016 (DOCV 06.05.2016) i modificada per Resolució de 9 de juny de 2016 (DOCV 13.06.2016), de la Conselleria d'Educació, Investigació, Cultura i Esport, es va publicar el catàleg d'unitats, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.  
Per mitjà de l'Orde 12/2013, de 14 de març (DOCV 21.03.2013), de la Conselleria d'Educació, Cultura i Esport, es van establir els criteris per a la determinació de les relacions de llocs de treball i es van publicar les plantilles-tipus de les Escoles Infantils (2n cicle) i col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat.  
  
Mitjançant Resolució de 31 de març de 2015, de la Conselleria d'Educació, Cultura i Esport (DOCV 07.04.2015 i modificada en el DOCV 26.05.2015), es va publicar el catàleg d'unitats, els llocs de treball docent, la denominació i altres aspectes, dels centres docents públics d'Educació Infantil, Educació Primària, Educació Infantil i Primària i Educació Especial.  
La Llei 7/2014, de 22 de desembre (DOCV 29.12.2014), de Mesures Fiscals, de Gestió Administrativa i Financera, i d'Organització de la Generalitat, establix en la disposició addicional dotze que per a cada curs escolar, la plantilla orgànica, així com les seues modificacions i actualitzacions, serà publicada en el Diari Oficial de la Comunitat Valenciana.  
Per aquesta raó, per al curs 2016-17, ha de publicar-se la plantilla orgànica dels centres docents públics d'Educació Infantil, Educació Primària, Educació Infantil i Primària i Educació Especial d'acord amb les unitats referides en la Resolució de 5 de maig de 2016, modificada per Resolució de 9 de juny de 2016.  
D'acord amb la normativa esmentada anteriorment, i en virtut de les atribucions reconegudes en l'article 10 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Publicar la relació dels llocs de treball de la plantilla orgànica de personal docent del cos de mestres, dels centres docents públics d'Educació Infantil, Educació Primària, Educació Infantil i Primària i centres d'Educació Especial, de titularitat de la Generalitat, d'acord amb les unitats publicades en la Resolució de 5 de maig de 2016 i modificades per Resolució de 9 de juny 2016, amb indicació de les creacions, supressions i modificacions de llocs de treball docents amb relació a la situació del curs escolar anterior. Tot això, segons es determina en els annexes d'esta resolució: annex I per a centres docents públics d'Educació Infantil, Educació Primària, Educació Infantil i Primària i centres d'Educació Especial, i annex II per a centres docents públics d'Educació Infantil i Primària amb unitats del primer cicle de la ESO.  
  
  
Segon  
Esta resolució produirà efectes a partir de l'inici del curs escolar 2016/17.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del director general de Centres i Personal Docent, en el termini d'un mes comptat del l'endemà de la seua publicació, de conformitat amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament un recurs contenciós-administratiu davant del Jutjat Contenciós Administratiu, en el termini de dos mesos comptats a partir de l'endemà al de la seua publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de juny de 2016.- El director general de Centres i Personal Docent: José Joaquín Carrión Candel.